google/wiki40b huggingface dataset:
Banská Belá

Polohopis

Obec leží v údolí Belianskeho potoka a Jasenice, v centrálnej časti Štiavnických vrchov, približne 3 km severovýchodne od centra Banskej Štiavnice. Centrom obce prechádza cesta I/51 zo Štiavnice do Hronskej Breznice, kde križuje rýchlostnú cestu R1. Východným okrajom vedie železničná trať Hronská Dúbrava – Banská Štiavnica, ktorá tu má zastávku.

Názov

Slovenský názov Belá sa odvodzuje od potoka menom Biela (dnes Starý potok) spomínaného v tejto podobe už v roku 1228. Osada, ktorá pri ňom vznikla, dostala obvyklý názov Bana a pre odlíšenie od neďalekej Banskej Štiavnice (tiež označovanej ako Bana) dostala prívlastok Bila (t. j. Bila Bana). Samotný názov Bana (Baňa) sa vysvetľoval ako výraz pôvodne z gréčtiny či latinčiny, kde sa vzťahuje na kúpeľné zaklenuté stavby. Novšie názory odvodzujú tento výraz od stredoslovenského výrazu báň – rúbanisko, teda miesto, kde sa rúbe ruda.

Dejiny

22. mája 1424 bola Banská Belá, v rámci rozsiahleho majetkového komplexu na strednom Slovensku, darovaná kráľom Žigmundom jeho manželke kráľovnej Barbore ako budúce vdovské zabezpečenie.
Olympijský oheň

Olympijský oheň je jeden zo symbolov olympijských hier. Jeho počiatky siahajú do antického Grécka, kde počas starovekých olympijských hier horel oheň ako pripomienka toho, že ho Prometeus ukradol Diovi a priniesol na zem ľuďom. Oheň sa znova objavil na olympiáde v roku 1928 a odvtedy je súčasťou novodobých olympijských hier. Tradíciu štafetového behu s pochodňou začal Carl Diem, predseda organizačného výboru olympijských hier 1936 v Berlíne ako súčasť snahy premeniť hry na oslavu Tretej ríše. Aj napriek svojmu pôvodu sa ceremónia s pochodňou zachovala až dodnes.

Tradícia

Olympijská pochodeň sa zapaľuje niekoľko mesiacov pred otváracou ceremóniou olympijských hier, v mieste konania antickej olympiády, v Olympii v Grécku. Jedenásť žien predstavujúcich kňažky vykoná obrad, pri ktorom sa pochodeň vznieti od slnečných lúčov koncentrovaných parabolickým zrkadlom.
Tradične začína štafetový beh s pochodňou tak, že zástupcovia mesta Atén odovzdajú olympijský oheň zástupcom hosťujúceho mesta na ceremónii, ktorá sa odohráva na štadióne Panathinaiko v Aténach. Odtiaľ pochodeň putuje do hosťujúceho mesta nastávajúcich olympijských hier. Hoci je zvykom ju prenášať pešky, niekedy sú použité aj iné prostriedky prepravy. Medzi bežcami sa často nachádzajú atléti a celebrity, no taktiež ju nieslo aj mnoho predtým neznámych ľudí, ktorí boli vybraní pre ich osobné zásluhy a úspechy.
Olympijský beh s pochodňou sa končí v deň otváracej ceremónie na hlavnom štadióne hier. Posledný bežec býva často držaný v tajnosti až do poslednej chvíle a zvyčajne je ním športová celebrita hosťujúcej krajiny. Posledný nositeľ pochodne beží smerom ku kotlu, ktorý je zvyčajne umiestnený na vrchu veľkého schodiska a pochodňou zapáli plameň na štadióne. Tento plameň potom horí počas celej olympiády a býva uhasený na záverečnej ceremónii hier.
Sorbon

Poloha

Obec má rozlohu 14,43 km². Najvyšší bod je položený 146 m n. m. a najnižší bod 77 m n. m.

Obyvateľstvo

Počet obyvateľov obce je 205 obyvateľov (2009).
Graf vývoja obyvateľstva:
Zdroje: INSEE
Saint-Erblon (Ille-et-Vilaine)

Poloha

Obec má rozlohu 10,93 km². Najvyšší bod je položený 49 m n. m. a najnižší bod 20 m n. m.

Obyvateľstvo

Počet obyvateľov obce je 2 491 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sója

Sója (Glycine) je rod rastlín z čeľade bôbovité. Najznámejší druh je sója fazuľová (Glycine max), významná kultúrna rastlina teplých oblastí Zeme.
Granátové jablko

Granátové jablko je aromatické ovocie so sladkokyslou chuťou, plod granátovníka púnskeho, lat. Punica granatum.

Opis

Granátovníky sú menšie stromy, ktoré rastú hlavne v Stredomorí, Indii, Argentíne, USA a v celej Ázii. Granátové jablko je až 12 cm veľká bobuľa s nezvyčajnou vnútornou stavbou a guľatým šesťbokým tvarom. Pod tvrdou a hrubou šupkou sa nachádza päť až dvanásť puzdier, v ktorých sa v sladkom červenom, bielom či ružovom rôsolovitom miešku nachádzajú semená. Celkový počet semien v jednom plode spravidla presahuje 500 kusov. Zber prebieha počas septembra až novembra, výnimočne aj skôr.
Granátovník pochádza pôvodne z malého ostrova Sokotra pri pobreží Somálska, kde bol endemitom. Odtiaľ ho ľudia rozšírili cez Irán do celého Stredomoria, kde je už oddávna symbolom plodnosti.

Zloženie

Granátové jablká obsahujú približne 77% vody, ďalej vápnik, fosfor, železo, horčík, veľké množstvo sodíka, draslíka, sacharidov, organické kyseliny (najmä kyselinu citrónovú), z vitamínov sú významne zastúpené vitamíny B (B1, B2 a B3) a vitamín C, v menšej miere tiež aj vitamín A vo forme provitamínu (karotenoidov). Obsahujú tiež 6 esenciálnych a 9 neesenciálnych aminokyselín.
Šupka granátového jablka a vnútorné prepážky majú vysoký obsah horkých a trpkých (adstringentných) látok, napr. kyseliny tanínovej, ktoré vyvolávajú zápchu. Jedlé časti granátových jabĺk majú skôr preháňací účinok.
Olejnatosť granátového jablka je 15 – 25%

Využitie

Z granátového jablka sa využíva predovšetkým semená,štava z ktorej sa robí rad koktailov a džúsov, najznámejším nápojom je orientálny nealkoholický nápoj šerbet. Obľúbený je tiež sirup grenadina, ktorý sa často používa v koktailoch. Ďalej sa granátové jablko využíva v studenej kuchyni, kde sa pridáva do mnohých šalátov. V teplej kuchyni sa pridáva predovšetkým k hydine, grilovanému mäsu a rybám. V Ázii sa využíva aj ako korenie, na tento účel sa však lepšie hodia divoko rastúce rastliny, predovšetkým z úpätí Himalájí.
Vďaka obsahu horčíka, draslíka a sodíka je šťava z granátového jablka vhodná pre športovcov, ťažko pracujúcich, pre osoby s horúčkou a pracujúcich v horúčave, ktorí potom s vyšším príjmom tekutín strácajú minerály.

Symbolika

Granátové jablko je najčastejšie symbolom úrodnosti, plodnosti a blahobytu.
Jerome Seymour Bruner

Jerome Seymour Bruner (* 1. október 1915, New York - †  5. júna 2016, New York) bol americký pedagóg, významný predstaviteľ psychologie učenia a priekopník reformy vzdelávania v USA 60. a 70. rokov 20. storočia.
Brahman (filozofia)

Brahman podľa upanišád

„Brahman je za všetkým, je nekonečný a večný. Preto ho nemožno poznať rozumom (konečnou mysľou), ani správne popísať konečnými slovami. Na pomoc pri vysvetľovaní sa používajú prirovnania, alebo negácia: „Ani toto, ani toto...“

Pokusy o opis brahmanu

„Jedna transcendentálna neduálna skutočnosť. Bez počiatku, bez konca, bez bolesti, bez strachu, plná blaženosti. Pravda-Vedomie-Blaženosť.“ (Sat-Chit-Ananda)
Podľa Šankaru je Najvyšší duch totožný s átmanom. Brahman je nedeliteľný, preto individuálne átmany nemôžu byť len nejaké jeho časti alebo dokonca výtvory.
Janville (Oise)

Poloha

Obec má rozlohu 0,94 km². Najvyšší bod je položený 138 m n. m. a najnižší bod 32 m n. m.

Obyvateľstvo

Počet obyvateľov obce je 712 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Engrâce

Poloha

Obec má rozlohu 72,69 km². Najvyšší bod je položený 1 881 m n. m. a najnižší bod 300 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škola života (film z roku 2009)

Dej

V roku 1961 je Jenny (Carey Muliganová), 16-ročné dievča, žije vo vplyvnej štvrti Londýna šesťdesiatych rokov a vynikajúca študentka. Stretne 35-ročného Davida Goldmana (Peter Sarsgaard), ktorý ju pozve na bohaté večere, do vychytených klubov a aj na cestu do Paríža. Toto vyvolá konflikt medzi jej otcom a ňou a vyskytuje sa otázka, či sa vráti na Oxford.
Châteaulin (obec)

Poloha

Obec má rozlohu 20,81 km². Najvyšší bod je položený 206 m n. m. a najnižší bod 2 m n. m.

Obyvateľstvo

Počet obyvateľov obce je 5 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Friedrich von Wieser

Životopis

Narodil sa vo Viedni ako syn vysokého úradníka na Ministerstve vojny. Študoval socilógiu a právo. Bol švagrom ďalšieho prominentného predstaviteľa Rakúskej školy Eugena von Böhm-Bawerka. Wieser zastával posty na univerzitách vo Viedni a v Prahe. V roku 1903 nahradil na poste zakladateľa Rakúskej školy Carla Mengera, kde potom s Böhm-Bawerkem sformoval ďalšiu generáciu stúpencov Rakúskej školy, medzi ktorých na prelome 19. storočia a 20. storočia patrili Ludwig von Mises, Friedrich Hayek a Joseph Schumpeter. V roku 1917 sa stal ministrom financií v Rakúsku. 
Wieser sa stal známym vďaka svojím dvom hlavným dielam, Natural Value (1889), v ktorom starostlivo popísal náklady obetovanej príležitosti a teóriu imputácie a Social Economics (1914), kde sa toto pokúsil aplikovať v reálnom svete. 
Ekonomická diskusia o kalkulácií sa začala jeho názorom o rozhodujúcom vplyve presnej kalkuláciena ekonomickú efektivitu. Na rozdiel od neskorších ekonómov Rakúskej školy, Ludwiga von Misese a Augusta von Hayeka, tak ako ich pokračovateľov, považoval kalkuláciu bez cenového systému za možnú. Preto sa de facto staval na stranu socialzmu. Z tohto dôvodu nie je v obľube u ekonómov dnešnej Rakúskej školy. 
Rovnako zdôrazňoval dôležitosť podnikateľov k ekonomickej zmene, ktorú videl ako vyvolanú "heroickým úsilí, jedincov, ktorí sa objavia ako vodcovia k nmovým ekonomickým brehom". Na túto ideu vodcovstva neskôr nadviazal Joseph Schumpeter v jeho diele o ekonomickej inovácií. 
Na rozdiel od väčšiny ekonómov Rakúskej školy odmietal klasický liberalizmus, pretože "sloboda musí byť nahradená systémom."
Charentonnay

Poloha

Obec má rozlohu 21,85 km². Najvyšší bod je položený 227 m n. m. a najnižší bod 173 m n. m.

Obyvateľstvo

Počet obyvateľov obce je 317 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Datľa

Datľa je druh ovocia, ktoré rastie na datľovníku obyčajnom (Phoenix dactylifera). Ide o tmavohnedé oválne plody dlhé 3 až 7 cm a široké 2 až 3 cm, ktoré sú charakteristické nízkym obsahom vody a naopak až zo 70 % sú tvorené sacharidmi. Datle sú bohatým a významným zdrojom draslíka, chlóru, železa a vitamínov B. Ide o bohatý a rýchly energetický zdroj pre ľudský organizmus.
V subtropických a púštnych oblastiach ako je napríklad Severná Afrika a Blízky východ ide o jednu zo základných zložiek tunajšej potravy. Medzi najväčších producentov datlí na svete patrí Tunisko, Irak, Egypt, Španielsko a Maroko, pestujú sa súčasne aj v Indii, Pakistane, Kanárskych ostrovoch a aj v Kalifornii, kam boli človekom po osídlení Ameriky rozšírené.
Datle sa konzumujú prevažne vysušené, čo zlepšuje ich trvanlivosť, čo bolo hojne predtým využívané beduínmi a karavánami križujúcimi nehostinné púšte. V niektorých kultúrach sa súčasne verí, že datle majú afrodiziakálne účinky. Najmä v arabských krajinách sú datle súčasťou každodennej kuchyne, podávajú sa spravidla zlisované do bochníka tzv. adsum alebo sa pečú na masle.

Pôvod

Podobne ako figy pochádzajú datle z oblasti Prednej Ázie, presnejšie z oblasti Mezopotámie. Odtiaľ sa datľová palma vplyvom človeka úspešne rozšírila do rozsiahlych suchých a teplých oblastí, kde je hojne pestovaná. Odhaduje sa, že datle sú človekom pestované dlhšie ako 5 tisíc rokov a píše sa o nich v Biblii aj v Koráne.

Vplyv na zdravie

Podľa výskumu izraelského profesora Michaela Avirama z Rambam Medical Center pri Izraelskom technologickom inštitúte (Technion) v Haife, datle, aj napriek svojej veľkej sladkosti, nezvyšujú hladinu glukózy v krvi a pomáhajú chrániť pred upchávaním tepien (ateroskleróza).
Datle majú zo všetkého ovocia zrejme najvyššiu energetickú hodnotu. Uvádza sa, že z libry (453 g) datlí získa ľudské telo 1 130 – 1 275 kalórií. Datle sú bohaté na draslík a chudobné na sodík.
Karbovanec

Karbovanec (po ukrajinsky: Карбованець) bola peňažná jednotka Ukrajiny do roku 1996 a tiež ukrajinský názov sovietskeho rubľa. Názov vznikol na ukrajinskom území a pravdepodobne je odvodený z názvu primitívneho spôsobu klčovania (vysekávania) (po ukrajinsky: карбувати) rýh do prútika alebo z rýh na niektorých rubľových minciach (po ukrajinsky: карб).
Bébing

Poloha

Obec má rozlohu 9,57 km². Najvyšší bod je položený 324 m n. m. a najnižší bod 258 m n. m.

Obyvateľstvo

Počet obyvateľov obce je 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
FK NOVES Spišská Nová Ves

Dejiny futbalu na Spiši

Prvá známa ústna zmienka o futbale na území mesta Spišská Nová Ves pochádza niekedy z roku 1908. V tej dobe sa vyznávačmi futbalu stávajú aj sedemnásti študenti zo Spiša, prezývaný "Šémi", keďže pätnásti z nich boli židovského pôvodu. Vtedajší hráč Ervin Löffler kúpil v Budapešti, kde študoval za dve zlatky a štyridsať grajciarov loptu značky Rambler a priniesol ju do Spišskej Novej Vsi. (zdroj: Miškovský)
Od roku 1910 začína svoju športovú a aj futbalovú aktivitu vyvíjať v meste a okolí maďarský spolok ISE. Prvá oficiálna a zachovaná písomná zmienka o organizovanom futbalovom stretnutí na území Spišskej Novej Vsi však pochádza z 28. mája 1914. ISE - IGLÓI SPORT EGYESÜLET (v preklade z maďarčiny Spišský atletický klub) nastúpil proti Lőcsei Football Sereg. Tento dátum preto považujeme za vznik prvého organizovaného futbalového klubu a futbalu v meste. Žiadne skoršie dôveryhodné dokumenty nie sú k dispozícii. (zdroj: Petrík a archív)
Prvé futbalové ihrisko bolo pod "Blaumontom" na vojenskom cvičisku a prvým predsedom klubu bol Dr. Béla Forberger. Neskôr klub pôsobil aj pod názvami ŠK Tatran (prvý slovenský klub v meste, zakladateľ a predseda Ing. Václav Hollý), AC (ACN vznikol 10. januára 1922 zlúčením maďarského ISE a pôvodného slovenského ŠK Tatran a ide o najúspešnejšie obdobie futbalového klubu (zanikol 14. júla 1949, klubové farby: modrá a biela), Sokol, Lokomotíva, Lokomotíva-Bane, AC LB, MFK Lokomotíva VTJ, FK VTJ, FK až po súčasný FK NOVES Spišská Nová Ves.

Vedenie futbalového klubu

Futbalový klub je riadený Správnou radou, ktorú momentálne tvoria: PaedDr. Milan Varga, Mgr. Miroslav Nováček, Ing. Štefan Macala, Ing. Marek Hrabovský, Rastislav Neuvirth, Mgr. Igor Čop a Patrik Brezovaj. Posledným prezidentom klubu bol od leta 2014 do apríla 2016 Ing. Pavol Hudáček. Predtým dlhšie obdobie v tejto funkcii pôsobil Ing. Vladimír Filinský (v klube v  rôznych funkciách od roku 1997 do 2017) a dlhoročná funkcionárska opora futbalu v meste.
V jesennej časti ročníka 2013/14 mužstvo prebral ako hlavný tréner Mgr. Branislav Ondáš, ktorý na lavičke momentálne spolupracuje s jednou z legiend košického futbalu Gejzom Farkašom. Vedúcim mužstva je dlhoročný brankár klubu Daniel Tokoly. V pozícii športového riaditeľa klubu v druholigovej sezóne 2017/2018 pôsobí Vladimír Lajčák, dlhoročný tréner FK Poprad. Manažérom FK je od roku 2009 Patrik Brezovaj, ktorý v tejto pozícii pokračuje po Vladimírovi Michalkovi (2002-2009) a jeho predchodcovi Jaroslavovi Zajacovi.
Broons (obec)

Poloha

Obec má rozlohu 35,21 km². Najvyšší bod je položený 143 m n. m. a najnižší bod 45 m n. m.

Obyvateľstvo

Počet obyvateľov obce je 2 955 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saussines

Poloha

Obec má rozlohu 6,28 km². Najvyšší bod je položený 76 m n. m. a najnižší bod 24 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horská turistika

Horská turistika je časť turistiky, cielená viachodinová prechádzka zameraná na udržanie a zvyšovanie fyzickej kondície, spojená so spoznávaním respektíve objavovaním prírody a prírodných krás, ktorej začiatok je spravidla spojený s pribúdaním vyššej nadmorskej výšky cca 1 500 metrov nad morom.
Na horskú turistiku je potrebné sa zodpovedne a cieľavedomo pripraviť z dôvodu vyšších nárokov na fyzickú kondíciu a potrebného vybavenia do tej ktorej destinácie respektíve horského masívu. Turisti by nemali zabúdať taktiež na pravidelné doplňovanie tekutín pri zvýšenej fyzickej námahe a stúpajúcej nadmorskej výške. V prípade, že turista nie je aklimatizovaný vo vysokohorskom prostredí, počas samotného výkonu vysokohorskej turistiky môže dôjsť k nevoľnosti, závratom, nezriedka i ku srdcovej slabosti. Preto je dobré so stúpajúcou nadmorskou výškou zaradiť do vysokohorskej túry aj pravidelné prestávky z dôvodu vyrovnania sa so zmenou vonkajšieho tlaku na náš organizmus.
Turisti by nemali preceňovať svoje sily a ak si nie sú istí, či horská túra nie je nad ich sily, prípadne sa prejavia príznaky oslabenia organizmu, nie je žiadnou hanbou horskú turistiku prerušiť a vrátiť sa späť do nižšej nadmorskej výšky. Dôsledne treba zvážiť pre akú príčinu sa dostavili príznaky oslabenia organizmu – poradiť sa o odborníkom či už lekárom, alebo športovým trénerom, vyvarovať sa opätovnej horskej túry, respektíve zvýšiť svoju fyzickú kondíciu a zvážiť nutnosť dlhšej aklimatizácie vo vysokohorskom prostredí, pred samotným zahájením horskej túry.
V prípade úspešného napredovania horskej túry s približovaním sa určeného cieľa je dôležité si uvedomiť, že ľudský organizmus je vystavený zvýšenej fyzickej záťaži a z tohto dôvodu reaguje neprimerane svojim zvyklostiam. So stúpajúcou nadmorskou výškou sa mení nielen vonkajší tlak, ale takisto teplota. Preto je vhodné pre zahájením horskej túry venovať pozornosť dostatočnému a adekvátnemu oblečeniu. V dnešnej dobe je dostupnosť moderných materiálov na oblečenie do horského prostredia podstatne vyššia ako v minulosti, zvýšené náklady na výstroj a výzbroj sa premietnu v podobe zvýšenej bezpečnosti, komfortu a spevneného zdravia na náročných túrach.
Po ukončení výstupu a dosiahnutia na stanoveného cieľa, je turistom odmenou nádherná eufória pocitov a pohľadov z uskutočnenej horskej túry. Nezanedbateľná stránka je aj zvýšenie fyzickej kondície pred návratom do reálneho, každodenného života. Turisti by nemali zabúdať ani na relaxáciu a rehabilitáciu po horskej túre. Unavené svaly, potrebujú ošetrenie tak ako automobil po ukončení zimnej sezóny. Vhodným relaxom je vodná a podvodná masáž, taktiež sauna, prípadne rahabilitačná liečba.
Akvarel

Akvarelová farba

Akvarelové farby sú vyrobené zo zmesi farbiva (rastlinné, nerastné, živočíšne alebo syntetické) a spojiva (napr. arabská guma, glycerín, med) rozpustnej vo vode. Nemajú výrazné krycie vlastnosti ako napríklad olejové alebo akrylové farby, ale je možné pomocou nich vytvoriť vrstvy priesvitnej maľby postupným nanášaním vrstiev, alebo využitím vzájomného zmiešavania farieb.
Akvarelové farby sa vyrábajú v pevnej forme (suché, alebo polosuché) v mištičkách, vo forme pasty (v tubách) alebo ako tekuté vo fľaštičkách. Farby v tubách obsahujú viac glycerínu, ako farby v mištičkách, preto sa dajú ľahšie rozmiešať s vodou.

Maliarska technika akvarelu

Akvarel, ako prostriedok výtvarného umenia, sa všeobecne pokladadá za druhý najdokonalejší štýl po olejomaľbe. Jeho možnosti sú čo do šírky použitia takmer nevyčerpateľné. V múzeách a galériách celého sveta nájdeme krajiny, postavy, portréty a zátišia vytvorené technikou akvarelu.
Akvarel je tiež ideálnym prostriedkom pre návrhy a štúdie veľkých obrazov, ktoré majú byť neskôr vytvorené ako olejomaľby, tempera, či ako freska. Za zmienku tiež stojí široké použitie akvarelu v architektúre a dekoráciách a pri návrhu a zobrazovaní budov a interiérov. Akvarel je tiež najpoužívanejšou ilustračnou technikou.

Lavírovanie

Technika lavírovania predstavuje prácu s jednou - najviac dvomi farbami, ktorých rozriedením sa dosiahne širokej škály valérov. Optického efektu rôznorodosti sýtosti farby sa docieli neúplným prekrytím bielej farby papieru farebným pigmentom.

Lazúrovanie

Termínom lazúra sa v maliarstve označuje vrstva riedkej, priesvitnej farby, nanesená na podklad (papier) alebo už prítomnú farbu. Lazúrovaním sa docielia nové farebné odtiene, prípadne zmena valérov.

Mokrý akvarel

Špeciálna technika maľby, spočívajúca v nanášaní farby na navlhčený podklad, prípadne na podklad natrený mokrou farbou. Farby sa rozpíjajú a vytvárajú pozoruhodný efekt.
Saint-Michel-de-Saint-Geoirs

Poloha

Obec má rozlohu 7,14 km². Najvyšší bod je položený 728 m n. m. a najnižší bod 459 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Appenzell Innerrhoden

Dejiny

Veľký vplyv v oblasti malo opátstvo v meste St. Gallen. polovici 11. storočia získali nad týmto územím moc a obyvateľstvo bolo celkom germanizované. Už v roku 1377 sa sformovala časť územia pod vládou opátstva a vytvorila alianciu so švábskymi slobodnými ríšskymi mestami a prijalo vlastnú ústavu. Toto povstanie nad vládou opátstva vyústilo do viacerých konfliktov. Od roku 1411 bolo územie pod ochranou Švajčiarskej konfederácie, ktorej sa v 1452 stal spojencom a v roku 1513 členom.
Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.

Geografia

Väčšina územia má hornatý a vidiecky charakter. Najvyšší vrch Appenzellských Álp Säntis, patrí medzi hlavné turistické atrakcie. V kantóne sa nachádzajú aj tri menšie jazerá Seealpsee, Sämtisersee a Fälensee.

Obyvateľstvo

Väčšina obyvateľstva je rímskokatolíckeho vyznania (81 %) a malú minoritu tvoria protestanti (10 %) . Poľnohospodárstvo je hlavnou činnosťou miestneho obyvateľstva. Známy je syr Appenzeller.
Hondeghem

Poloha

Obec má rozlohu 12,6 km². Najvyšší bod je položený 57 m n. m. a najnižší bod 24 m n. m.

Obyvateľstvo

Počet obyvateľov obce je 941 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brad Walker

Osaka 2007

Walker vyhral prvým úspešným pokusom na výške 5,86 m. Francúz Romain Mesnil skočil až na druhý pokus. Pokusy boli aj na výške 5,91 metra, no neúspešné.
Bray-Saint-Christophe

Polohopis

Bray-Saint-Christophe má rozlohu 2,88 km². Najvyšší bod je položený 91 m n. m. a najnižší bod 66 m n. m.

Obyvateľstvo

Bray-Saint-Christophe má 80 obyvateľov (2009).
Graf vývoja obyvateľstva:
Zdroje: INSEE
Cavalaire-sur-Mer

Poloha

Obec má rozlohu 16,74 km². Najvyšší bod je položený 528 m n. m. a najnižší bod 0 m n. m.

Obyvateľstvo

Počet obyvateľov obce je 6 975 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quiestède

Poloha

Obec má rozlohu 2,83 km². Najvyšší bod je položený 60 m n. m. a najnižší bod 23 m n. m.

Obyvateľstvo

Počet obyvateľov obce je 664 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saratovská ulica (Bratislava)

Pôvod názvu

Pomenovaná je podľa ruského mesta Saratov. Pred rokom 1974 sa volala Benkova ulica podľa slovenského maliara Martina Benku, ulica bola premenovaná z dôvodu vzniku duplicity názvu po pripojení Dúbravky k Bratislave. Od roku 1975 (30. výročie Májového povstania) do polovice 80. rokov 20. storočia sa územie pozdĺž južnej Saratovskej ulice (medzi ulicami Drobného a Janka Alexyho) nazývalo Námestie Májového povstania českého ľudu; toto námestie bolo v polovici 80. rokov zrušené a jeho názov bol použitý na novovytvorené námestie na konci dnešnej Markovej ulice v Petržalke.